./data/phi0474/phi035/phi0474.phi035.perseus-lat2.xml
M. Tullius Cicero
huius legionis legio quarta imitata virtutem, duce L  Egnatuleio, quem senatus merito paulo ante laudavit, C  Caesaris exercitum persecuta est  quae exspectas, M  Antoni, iudicia graviora? Caesar fertur in caelum qui contra te exercitum comparavit; laudantur exquisitissimis verbis legiones quae te reliquerunt, quae a te arcessitae sunt, quae essent, si te consulem quam hostem maluisses, tuae: quarum legionum fortissimum verissimumque iudicium confirmat senatus, comprobat universus populus Romanus, nisi forte vos, Quirites, consulem, non hostem iudicatis Antonium